Sagunt, destí guardonat en l'acte d’entrega de distintius SICTED de la Conselleria de Turisme
30 d’abril 2024

![](/media/twcakhkn/portada-acto_c.jpg?width=850&height=637.5)

Ahir dilluns, en Fira València, la consellera de turisme, Nuria Montes, va fer entrega dels distintius 'Compromís Qualitat Turística' del Sistema Integral de Qualitat Turística Espanyola en Destí (SICTED), als municipis de la província que han aconseguit o renovat el distintiu en 2023.

Sagunt figura entre els nou destins de la província de València que han recollit el guardó SICTED que avala el seu compromís amb el programa, obtenint per primera vegada o renovant el distintiu en 2023.

A este esdeveniment van assistir tècnics de la delegació de Turisme i la gestora SICTED Sagunt, Amparo Hervás, així com diverses de les empreses i servicis que obtenien i/o renovaven el distintiu, entre ells: la platja d’Almardà, la distinció de la qual va ser recollida pel regidor de Platges, Roberto Rovira; el Centre d'Educació Ambiental de la Comunitat Valenciana, l'hotel Barú, Celia Peris Visites Guiades, el restaurant Le Fou, Gastrocyrus i La Factoría El Viejo Taller.

La regidora de Turisme, Natalia Antonino, ha declarat: «**Vull agrair a totes les empreses i serveis que van assistir ahir a recollir el seu distintiu SICTED, com a reconeixement al compromís i treball conjunt amb i per al municipi, però també reconeix l'esforç de treballar en millora contínua en els seus establiments i en qualitat per a posicionar la nostra destinació turística**».

Sagunt es va adherir al programa Sicted CV l'any 2014 i va tancar 2023 amb 70 servicis turístics distingits, dels quals 4 van obtindre la distinció per primera vegada i 31 la van renovar.

Alboraia, La Ribera del Xúquer, la Vall d'Albaida, la Canal de Navarrés, Xàtiva, Cullera, Gandia i València figuren també entre els destins distingits.

![](/media/kyfbqu1x/foto-2_c.jpg?width=850&height=382.8828828828829)

*   [](http://www.facebook.com/sharer.php?u=https://aytosagunto.es/va/actualitat/sagunt-desti-guardonat-en-l-acte-d-entrega-de-distintius-sicted-de-la-conselleria-de-turisme/ "Facebook")
*   [](http://twitter.com/share?url=https://aytosagunto.es/va/actualitat/sagunt-desti-guardonat-en-l-acte-d-entrega-de-distintius-sicted-de-la-conselleria-de-turisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-desti-guardonat-en-l-acte-d-entrega-de-distintius-sicted-de-la-conselleria-de-turisme/ "Linked In")
*   [](mailto:?body=https://aytosagunto.es/va/actualitat/sagunt-desti-guardonat-en-l-acte-d-entrega-de-distintius-sicted-de-la-conselleria-de-turisme/)